মুখ্যমন্ত্রী মমতার দ্রুত আরোগ্য কামনা প্রধানমন্ত্রী মোদির

কলকাতা: মুখ্যমন্ত্রী মমতা বন্দ্যোপাধ্যায়ের দ্রুত আরোগ্য কামনায় প্রধানমন্ত্রী নরেন্দ্র মোদি (Narendra Modi)। মমতার দ্রুত আরোগ্য কামনা করেছেন বিরোধী দলের নেতা-মন্ত্রীরাও। সমাজমাধ্যমে পোস্ট দিয়ে আরোগ্য কামনা করেছেন অধীর চৌধুরী, জগদীপ ধনখড়, রাজ্য বিজেপি সভাপতি সুকান্ত মজুমদার, সিপিএম নেতা মহম্মদ সেলিম, কংগ্রেস সাংসদ শশী তারুর, অরবিন্দ কেজরিওয়াল, দেব, সুরেন্দ্র শেখর সহ তাবড় রাজনৈতিক ব্যক্তিত্ব। সকল রাজনীতিকরা উদ্বেগ প্রকাশ করেছেন। দুর্ঘটনায় গুরুতর জখম মুখ্যমন্ত্রী মমতা বন্দ্যোপাধ্যায় (Injured Mamata Banerjee)। তাঁকে তড়িঘড়ি এসএসকেএ়ম হাসপাতালে (SSKM Hospital) ভর্তি করা হয়েছিল। তাঁর কপালে চোট লেগেছে। কপালে সেলাই পড়েছে। আপাতত হাসপাতাল থেকে প্রাথমিক চিকিৎসার পর বাড়িতে ফিরিয়ে নিয়ে যাওয়া হয়েছে মুখ্যমন্ত্রীকে।

I pray for a quick recovery and the best health for Mamata Didi. @MamataOfficial

— Narendra Modi (@narendramodi) March 14, 2024

মুখ্যমন্ত্রীর সুস্থতা কামনা করে এক্স হ্যান্ডেল পোস্ট করে প্রধানমন্ত্রী লেখেন, মমতা দিদির দ্রুত আরোগ্য এবং সুস্থতার জন্য প্রার্থনা করি। বহরমপুরের সাংসদ অধীর চৌধুরী (Adhir Chowdhury) ফেসবুকে লিখেছেন, বাংলার মুখ্যমন্ত্রীর দ্রুত সুস্থতা কামনা করি। বিজেপির রাজ্য সভাপতি সুকান্ত মজুমদার মুখ্যমন্ত্রীর ছবি পোস্ট করে লিখেছেন, মুখ্যমন্ত্রী মমতা বন্দ্যোপাধ্যায়ের দ্রুত আরোগ্য কামনা করি। দ্রুত সুস্থ হওয়ার জন্য আমরা প্রার্থনা করছি। জগদীপ ধনখড়ও উদ্বেগ প্রকাশ করে তাঁর দ্রুত আরোগ্য কামনা করেছেন। মুখ্যমন্ত্রীর শরীরের খবর নিয়েছেন। সে কথা এক্সে জানিয়েছেন তৃণমূল সাংসদ সুখেন্দু শেখর রায়।

Hon’ble Vice President of India, Shri
Jagdeep Dhankar has inquired about the health of the Hon’ble Chief Minister of West Bengal, Ms Mamata Banerjee, expressing his deep anguish and wishing speedy recovery.

— Sukhendu Sekhar Ray (@Sukhendusekhar) March 14, 2024

সিপিএম নেতা মহম্মদ সেলিম বলেন, খুবই দুঃখজনক ঘটনা। দ্রুত সুস্থ হয়ে প্রচারে ফিরুন। কংগ্রেস সাংসদ শশী তারুর লিখেছেন, এটা দেখে আমি হতভম্ব। তাঁর দ্রুত আরোগ্য কামনা করছি। দিল্লির মুখ্যমন্ত্রী অরবিন্দ কেজরীওয়াল (Arbind Kejriwal) এক্সে লিখেছেন, দেখে বিস্মিত। দিদি, আপনার সুস্থ হয়ে ওঠার জন্য প্রার্থনা করছি। তামিলনাড়ুর মুখ্যমন্ত্রী স্টালিন এক্সে লিখেছেন, ‘এই কঠিন সময়ে তাঁর পাশে রয়েছি। দ্রুত সুস্থতা কামনা করি। মুখ্যমন্ত্রীর সুস্থতা কামনা করে ঘাটালের বিশালাক্ষী মন্দিরে পুজো দিতে গিয়েছেন দেব। বহরমপুর লোকসভা কেন্দ্রে তৃণমূলের প্রার্থী ইউসুফ পাঠানও এক্সে উদ্বেগ প্রকাশ করেছেন। তিনি লিখেছেন, মমতা দিদির দ্রুত আরোগ্য কামনা করি। প্রার্থনা করি।

Wishing CM @MamataOfficial a speedy recovery. Our prayers are with her for a quick return to good health… pic.twitter.com/6ysCgl9I2t

— Dr. Sukanta Majumdar ( মোদীজির পরিবার ) (@DrSukantaBJP) March 14, 2024

আরও পড়ুন: কপালে ব্যান্ডেজ, নিজের গাড়িতে বাড়ি পৌঁছলেন মমতা বন্দ্যোপাধ্যায়

বৃহস্পতিবার সন্ধ্যায় গুরুতর জখম হন মুখ্যমন্ত্রী। এসএসকেএম লাগোয়া বাঙুর ইনস্টিটিউট অফ নিউরোসায়েন্সেসের ওপিডি বিল্ডিংয়ে নিয়ে যাওয়া হয়েছিল তাঁকে। মুখ্যমন্ত্রীর মাথায় ব্যান্ডেজ বাঁধা ছিল। কিন্তু কিছুক্ষণ পর সেখান থেকে সিটি স্ক্যান সেরে ফেরত নিয়ে যাওয়া হল উডবার্নে। এমআরআইয়ের প্রয়োজন নেই বলে মনে করছেন চিকিৎসকেরা। চিকিৎসকদের মতে, প্রাথমিকভাবে যে উদ্বেগের জায়গা তৈরি হয়, তা কাটানো গিয়েছে। রিপোর্ট যা এসেছে তা শঙ্কার নয়। এসএসকেএমে চিকিৎসার পর নিজের গাড়িতে ওঠেন মমতা বন্দ্যোপাধ্যায়। সঙ্গে ছিলেন অভিষেকও। এরপর মুখ্যমন্ত্রীকে কালীঘাটের বাড়িতে নিয়ে যাওয়া হয়। অভিষেক জানান, মুখ্যমন্ত্রী ভাল আছেন। তাঁর মাথায় চারটি সেলাই পড়েছে।

প্রসঙ্গত, দুর্ঘটনায় গুরুতর জখম মুখ্যমন্ত্রী মমতা বন্দ্যোপাধ্যায় (Injured Mamata Banerjee)। তাঁকে তড়িঘড়ি এসএসকেএ়ম হাসপাতালে (SSKM Hospital) ভর্তি করা হয়েছিল। তাঁর কপালে চোট লেগেছে। প্রচুর রক্তপাতও হয়েছে। তৃণমূলের নিজস্ব সোশ্যাল মিডিয়া পেজে মুখ্যমন্ত্রীর রক্তাক্ত কপালের ছবি পোস্ট করে জানানো হয়েছে তিনি গুরুতর জখম। তাঁর দ্রুত আরোগ্য কামনা করছি।

দেখুন ভিডিও