দিল্লিতে তোলাবাজির নেটওয়ার্ক চালাচ্ছেন কেজরিওয়াল? ভাইরাল অডিও

দিল্লি: শিয়রে দিল্লির বিধানসভা নির্বাচন। ইতিমধ্যে বেশ কয়েকজন সম্ভাব্য প্রার্থীর নাম ঘোষণা করেছে আম আদমি পার্টি। তবে ভোটের আগে কেজরিওয়ালের দলকে কোণঠাসা করতে এবার বোমা ফাটাল পদ্ম শিবির। আইনশৃঙ্খলা ইস্যুতে আপ সরকারকে তোপ দাগল বিজপি। শনিবার বিজেপির তরফ থেকে একটি সাংবাদিক সম্মেলন করে আম আদমি পার্টিকে গুন্ডা ও তোলাবাজদের দল বলে কটাক্ষ করা হয়। এদিন বিজেপির জাতীয় মুখপাত্র গৌরব ভাটিয়া বলেন যে, অসৎ দল আপ এখন গুন্ডাদের দলে পরিণত হয়েছে। তিনি আরও বলেন, এই দলের সবচেয়ে বড় নেতা হলেন একজন গুন্ডা। তাই দলের কর্মী ও সমর্থকরা কেজরিওয়ালের অনুমোদন নিয়ে প্রকাশ্যে তোলাবাজি করে।

আরও পড়ুন: জঙ্গি যোগের অভিযোগে বরখাস্ত জম্মু-কাশ্মীরের ২ সরকারি কর্মী

এই সাংবাদিক সম্মেলনে গৌরব ভাটিয়া একটি অডিও ক্লিপ প্রকাশ করে দাবি করেন, আপ বিধায়ক নরেশ বালিয়ান এক গ্যাংস্টারের সাথে কথা বলছেন। একইসঙ্গে বিজেপি মুখপাত্র দাবি করেন যে, ওই অডিও ক্লিপে আপ নেতা এক ব্যবসায়ীর থেকে তোলাবাজি করার নির্দেশ দিচ্ছেন ওই গ্যাংস্টারকে। গৌরব ভাটিয়া এই অডিও ক্লিপ সম্পর্কে আরও বলেছেন যে, এও ক্লিপে স্পষ্ট শোনা যাচ্ছে যে ব্যবসায়ীর কাছ থেকে যে পরিমাণ টাকা তোলা হিসেবে নেওয়া হবে, তা নিজেদের মধ্যে ভাগ করা হবে।

শুনুন সেই ভাইরাল অডিও:

Explosive: AAP MLA Naresh Balyan’s audio call with gangsters, extorting ransom from Delhi builders and businessmen, goes viral.

Arvind Kejriwal is running an extortion network in Delhi and then blames the BJP for poor law and order. (1/3)#फिरौतीबाज_केजरीवाल pic.twitter.com/FhuHNtUIBA

— Amit Malviya (@amitmalviya) November 30, 2024

বিজেপির দাবি, তাঁদের কাছে এই ধরনের তিনটি অডিও রয়েছে। এই অডিও ক্লিপ সোশ্যাল মিডিয়ায় শেয়ার করে বিজেপি আইটি সেলের জাতীয় কনভেনর অমিত মালব্য লেখেন, “দিল্লির বিল্ডার ও ব্যবসায়ীদের কাছ থেকে তোলা দাবি করে গ্যাংস্টারদের সঙ্গে আপ বিধায়ক নরেশ বালিয়ানের অডিও কল ভাইরাল হয়েছে। অরবিন্দ কেজ্রিওয়াল দিল্লিতে তোলাবাজির নেটওয়ার্ক চালাচ্ছেন এবং খারাপ আইন-শৃঙ্খলার জন্য বিজেপিকে দোষারোপ করছেন। আপনারা দিল্লির অন্দরে ব্যপক দুর্নীতি করেছেন।” তবে এই ভাইরাল অডিওর সত্যতা যাচাই করেনি কলকাতা টিভি।